Адэла Нармандская

**Адэ́ла Нарма́ндская** (; 1062/1067 — ?) — дачка Вільгельма Заваёўніка, жонка Эцьена II, графа Блуа і Шартра, і маці англійскага караля Стэфана Блуаскага.

## Біяграфія 
Адэла, верагодна, была самай малодшай дачкой Вільгельма Заваёўніка і Мацільды Фландрскай. Дакладны год яе нараджэння невядомы: відавочна, што яна нарадзілася не раней за 1062 і не пазней за 1067 года. Адэла атрымала адносна добрую адукацыю (у прыватнасці, валодала латынню). Каля 1083 года яна выйшла замуж за Эцьена-Анры — спадчынніка графа Блуа і Шартра, — які быў адным з найважнейшых саюзнікаў Вільгельма Заваёўніка ў яго барацьбе супраць Анжуйскага графства. У 1089 годзе Эцьен-Анры атрымаў у спадчыну графства Блуа і стаў кіраваць пад імем Эцьена II.

Адэла адрознівалася павышанай рэлігійнасцю і ў 1095 годзе пераканала свайго мужа адправіцца разам з яе братам — Робертам Куртгёзам, герцагам Нармандыі, — у Першы крыжовы паход. Эцьен, аднак, не вылучыўся ў паходзе асаблівай доблесцю і ў 1098 годзе вярнуўся з рэпутацыяй баязліўца. Пад ціскам Адэлы, якая патрабавала выканання зароку ўбачыць Іерусалім, у 1101 годзе Эцьен ізноў адправіўся ў Палесціну, дзе ў 1102 годзе і загінуў у час няўдалай атакі на атрад сарацынаў у Рамле. У час адсутнасці мужа, а таксама пасля яго смерці, у перыяд непаўналецця дзяцей, Адэла выконвала абавязкі рэгенткі Блуаскага графства.

Паводле сведчання Ардэрыка Віталія, Адэла была энергічнай і мудрай жанчынай, якая з поспехам спраўлялася з абавязкам кіравання краінай. Адэла, дзякуючы яе блізкасці з буйнымі французскімі тэолагамі, у прыватнасці, з Іва Шартрскім, адыграла адну з ключавых роляў ва ўрэгуляванні спрэчкі аб інвестытуры ў Францыі і Англіі ў пачатку XII стагоддзя. Для навучання сваіх дзяцей яна запрашала выдатных настаўнікаў, а малодшага Анры адправіла ў Клюнійскі манастыр — адзін з вядучых багаслоўскіх цэнтраў Еўропы таго часу. У той жа час, з прычыны канфлікту са старэйшым сынам Гіёмам, Адэла адхіліла яго ад успадкоўвання, перадаўшы трон Блуа другому сыну Цібо — будучаму графу Шампані. Яшчэ адзін сын, Стэфан, быў у 1111 годзе адпраўлены да двара караля Англіі — брата Адэлы Генрыха I.

У 1120 годзе Адэла сышла ад палітыкі і клопатаў аб выхаванні дзяцей у Марсіньі, дзе і пражыла астатак жыцця. У 1135 годзе яе сын Стэфан стаў каралём Англіі.

## Дзеці 
thumb|left|200px|
Адэла Нармандская і Эцьен II Блуаскі мелі, прынамсі, 12 дзяцей:
# **Гіём** (каля 1081 1150), сеньёр Сюлі, граф Шартра. Разумова адсталы, праз што быў пазбаўлены спадчыны на карысць малодшага брата Цібо. Ажаніўся са спадчынніцай сеньярыі Сюлі і стаў родапачынальнікам французскага роду Сюлі;
# **Агнэс дэ Блуа** (1086/1088 1129), замужам за Гуга III дэ Ле-Пюізэ;
# **Элеанора** (каля 1090 1147), замужам (1120—1142, развод) за Раулем I, графам Вермандуа;
# '*Літуіза (*Адэль*) дэ Блуа** (1092 пасля 1118), муж — Міла II Малодшы дэ Манлеры, сеньёр Брэ, віконт Труа;
# **Цібо II** (1090/1093 1152), граф Блуа (c 1102), граф Шампані (c 1125);
# **Адо** (пам. у маленстве);
# **Люсія-Маго** (1095—1120), замужам за Рычардам д’Аўраншам, 2-м графам Чэстэр;
# **Стэфан** (1096—1154), кароль Англіі (c 1135);
# **Анры дэ Блуа** (1099—1171), біскуп Вінчэстэрскі (***Генры Блуаскі***).
# **Аліса дэ Блуа** (1100—1145), замужам за Рэно III, графам дэ Жуаньі;
# **Гумберт** (пам. у маленстве);
# **Філіп*' (пам. у 1100), біскуп Шалон-сюр-Марн.

## Літаратура 
* *LoPrete, Kimberly*. The Anglo-Norman Card of Adela of Blois. — Albion 22, 1990.
* *LoPrete, Kimberly*. Adela of Blois and Ivo of Chartres: Piety, Politics, and the Peace in the Diocese of Chartres. // Anglo-Norman Studies 19.
* *Parsons, John Carmi*. Medieval Mothering. // New Middle Ages, 1996.
* *LoPrete, Kimberly*. «Adela of Blois» Countess and Lord, c. 1067—1137. — Dublin: Four Courts, 2007.

Катэгорыя:Нарадзіліся ў 1060-я гады
Катэгорыя:Нармандская дынастыя
Катэгорыя:Прынцэсы Англіі
Катэгорыя:Рэгенткі
Катэгорыя:Жанчыны XI стагоддзя
Катэгорыя:Жонкі кіраўнікоў XII стагоддзя
Катэгорыя:Святыя паводле алфавіта
Катэгорыя:Святыя Францыі
Катэгорыя:Хрысціянскія святыя XI стагоддзя
Катэгорыя:Хрысціянскія святыя XII стагоддзя